# data[].attributes.headline
Mocănița de pe Valea Vaserului este unul dintre cele mai importante obiective turistice din Maramureș.

# data[].attributes.subject
Mocănița de pe Valea Vaserului este unul dintre cele mai importante obiective turistice din Maramureș.

# data[].attributes.body
Mocănița de pe Valea Vaserului este cunoscută în întreaga lume ca fiind ultima cale ferată forestieră cu ecartament îngust, care funcţionează cu locomotive cu abur, alimentate cu lemn și cărbuni. Calea ferată forestieră Vișeu de Sus, cunoscută mai ales sub numele de Mocănița de pe Valea Vaserului este exploatată atât forestier, cât și turistic, fiind clasată ca monument istoric.

Scurt istoric Construcția căii ferate forestiere pe Valea Vaserului a început în 1932, într-o perioadă în care acest tip de căi ferate era foarte la modă în Europa, în special în zona Carpatică. Ecartamentul îngust era necesar pentru a permite căii ferate să urmeze traseul sinuos al râului. La urcare, locomotiva împingea vagoanele goale pentru lemn, iar la coborâre, greutatea lemnului, coroborată cu gravitația, permitea trenului să coboare până în Vișeu de Sus.

# data[].attributes.body
În toamna anului 1944, trupele germane şi maghiare încă se aflau în Maramureş încercând să stabilească o linie defensivă în faţa Armatei Roşii. Lucrări de amenajare genistică au fost realizate şi pe Valea Vaserului. Atunci când armata germano-maghiară s-a retras, calea ferată forestieră a fost parţial distrusă. Mai multe poduri au fost aruncate în aer, în scopul încetinirii avansării ruşilor în Maramureş.

# data[].attributes.body
Calea ferată forestieră a fost refăcută de C.A.P.S. între 1946 – 1948. După ce lucrările de reparaţie au fost finalizate, calea ferată forestieră a fost extinsă între 1950-1954 cu alte ramificaţii pe văi secundare. A contribuit astfel şi mai mult la exploatarea forestieră pe Valea Vaserului. În anul 1961, după finalizarea tuturor lucrărilor la calea ferată, rețeaua C.F.F. Vișeu de Sus însuma o lungime totală de 79,095 km, dintre care linia magistrală avea 46,028 km. Restul reprezentau ramificațiile, depozitele și liniile de garare din stații. Cele mai multe dintre locomotivele cu aburi din România au fost scoase din funcțiune și abandonate în anii ’90. Totuși, pe ultima cale ferată forestieră activă din România, unele dintre ele au avut șansa să-și redescopere utilitatea, străbătând valea îngustă a Vaserului cu același entuziasm pe care l-au avut odinioară.

# data[].attributes.body
Pe CFF Vișeu circulă 4 locomotive cu abur funcționale. În plus există și alte câteva locomotive cu abur nefuncționale și mai multe locomotive diesel. După 2000, exploatarea feroviară pe Valea Vaserului este realizată de o firmă română privată. Aceasta are ca obiect de activitate fabricarea de furnire şi panouri din lemn. În plus, este sprijinită de o asociație elvețiană, care a dezvoltat componenta turistică și a readus la viață Mocănița de pe Valea Vaserului.

# data[].attributes.body
Mocănița de pe Valea Vaserului circulă din mai până în octombrie cu trenuri cu abur pentru turişti şi iubitori de căi ferate, până la stația Paltin, adică 21, 6 km. Pornind din Vişeu de Sus spre pădure, există aprox. 8 km de drum neasfaltat, presărat cu case spre Stația Novaț. Mocănița continuă de-a lungul râului Vaser, printr-o zona spectaculoasă din punct de vedere al peisajului, cu regiuni înguste ale defileului. Mocănița face apoi o pauză scurtă pentru alimentarea cu apă a locomotivei. Apoi trece de Stația Cozia și ajunge la finalul traseului turistic regulat, stația Paltin. La stația Paltin există spațiu de picnic și servicii cu servire rapidă, bunătăți tradiționale.

# data[].attributes.body
Batrana Mocanita , poza realizate de un grup de la Bucuresti, CEV